b"\n_START_ARTICLE_\nAimo Hallberg\n_START_PARAGRAPH_\nAimo Theodor Albinius Hallberg (1. maaliskuuta 1865 \xe2\x80\x93 21. tammikuuta 1937) oli kotkalainen pankinjohtaja. Ensimm\xc3\xa4isen sortokauden aikana Hallberg toimi vastarintaj\xc3\xa4rjest\xc3\xb6 Kagaalin Kotkan asiamiehen\xc3\xa4. Valtiop\xc3\xa4ivill\xc3\xa4 1905 h\xc3\xa4net valittiin valtiovarainvaliokunnan j\xc3\xa4seneksi._NEWLINE_Aimo Hallbergin vanhemmat olivat tehtaanhoitaja Carl Johan Hallberg ja Amanda Theresia Bj\xc3\xb6rklund ja puoliso vuodesta 1897 Evy Wilhelmina Margareta Calonius (k. 1937). Hallberg k\xc3\xa4vi kadettikoulun 1887 ja toimi  Uudenmaan  l. tarkk'ampujapataljoonan upseerina 1887\xe2\x80\x931988, Suomen Yhdyspankin p\xc3\xa4\xc3\xa4konttorin virkailijana 188\xe2\x80\x931890 ja pankin H\xc3\xa4meenlinnan konttorin apulaisjohtajana 1990\xe2\x80\x931995, Haminan konttorin apulaisjohtajana 1995\xe2\x80\x931996 ja Kotkan konttorin johtajana 1996\xe2\x80\x931919. PYP:n Kotkan konttorin johtaja h\xc3\xa4n oli 1919\xe2\x80\x931937 ja Kotkan anniskelu Oy:n toimitusjohtaja 1911\xe2\x80\x931917. Hallberg oli Kotkan kaupunginvaltuuston puheenjohtaja 1910\xe2\x80\x931912 ja 1914\xe2\x80\x931915._NEWLINE_Hallberg oli aktiivinen toimija Suomen itsen\xc3\xa4istymisvaiheessa. H\xc3\xa4nest\xc3\xa4 tuli Sotilaskomitean j\xc3\xa4sen vuonna 1916. Sotilaskomitean j\xc3\xa4senen\xc3\xa4 h\xc3\xa4net valittiin syyskuussa 1917 komiteaan, joka k\xc3\xa4sitteli suojeluskuntien perustamiskysymyst\xc3\xa4. K\xc3\xa4yt\xc3\xa4nn\xc3\xb6ss\xc3\xa4 kyse oli asevelvollisuuslain valmistelukomiteasta. Hallberg toimi sis\xc3\xa4llissodassa 1918 Mannerheimin esikunnassa lyhytaikaisesti p\xc3\xa4\xc3\xa4intendenttin\xc3\xa4 ja sen j\xc3\xa4lkeen everstiluutnanttina ylip\xc3\xa4\xc3\xa4llik\xc3\xb6n erikoisteht\xc3\xa4viss\xc3\xa4."